Carlos Loyzaga

Carlos M. Loyzaga (29. elokuuta 1930 San Jose, Yhdysvaltain miehittämä Filippiinit – 27. tammikuuta 2016 San Juan) oli filippiiniläinen koripalloilija ja koripallovalmentaja. Häntä pidetään useissa arvioissa maan historian parhaana koripalloilijana.

Loyzaga pelasi 1950- ja 1960-luvuilla Filippiinien miesten maajoukkueessa, joka voitti MM-pronssia Brasiliassa 1954 Loyzagan oltua turnauksen parhaita korintekijöitä. Filippiinien MM-mitali on vuoteen 2022 mennessä ainoa aasialaisen maan voittama miesten koripallossa. Loyzaga edusti Filippiinejä myös Chilen MM-kilpailuissa 1959, missä Filippiinit sijoittui kahdeksanneksi, ja kesäolympialaisissa Helsingissä 1952 (Filippiinit yhdeksäs) sekä Melbournessa 1956 (seitsemäs).

Aasian kisoista Loyzagan edustama Filippiinit voitti neljä ja Aasian-mestaruuskilpailuista kaksi kultamitalia. Loyzaga toimi myös koripallovalmentajana ja muun muassa johdatti Filippiinit Aasian mestaruuteen vuonna 1967. Loyzaga kuoli San Juanissa 27. tammikuuta 2016 85 vuoden ikäisenä.

Lähteet 
 Carlos Loyzaga Bio, Stats, and Results  Olympics at Sports-Reference.com

Viitteet

Aiheesta muualla 
 

Filippiiniläiset koripalloilijat
Filippiiniläiset koripallovalmentajat
Vuonna 1930 syntyneet
Vuonna 2016 kuolleet